b'\n_START_ARTICLE_\nKung Fu Hustle\n_START_SECTION_\nHandling\n_START_PARAGRAPH_\nI kaoset som preger Kina f\xc3\xb8r kulturrevolusjonen, m\xc3\xb8ter vi den ambisi\xc3\xb8se tyven Sing (Chow), som dr\xc3\xb8mmer om \xc3\xa5 bli medlem av den sofistikerte og ubarmhjertige \xc3\x98ksegjengen som preger byen med sine lyssky aktiviteter. Sing snubler over et overbefolket boligkompleks kjent som Pig Sty Alley \xe2\x80\x93 grisebingesmuget \xe2\x80\x93 der han fors\xc3\xb8ker \xc3\xa5 presse penger fra en av beboerne, men naboene er ikke helt hva de utgir seg for \xc3\xa5 v\xc3\xa6re. Sings latterlige trusler tiltrekker seg \xc3\x98ksegjengens oppmerksomhet, og setter i gang en rekke hendelser som f\xc3\xb8rer de to sv\xc3\xa6rt ulike verdenene ansikt til ansikt. Beboerne i grisebingesmuget m\xc3\xa5 sl\xc3\xa5ss for sine liv, og det p\xc3\xa5f\xc3\xb8lgende sammenst\xc3\xb8tet mellom kung fu-giganter avdekker noen legendariske kampsportmestre. Til tross for sine forgjeves fors\xc3\xb8k, mangler Sing en morders hensynsl\xc3\xb8shet, og m\xc3\xa5 konfrontere sin egen d\xc3\xb8delighet for \xc3\xa5 oppdage en kung fu-mesters sanne vesen.'